
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 927 

23 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση της Διοικούσης Επιτροπής της Ελληνικής 

Ραδιοφωνίας Τηλεόρασης (ΕΡΤ-3). 1 

Τροποποίηση της αριθ. 2028569/567/6.5.91 απόφα¬ 
σης Υπουργού Οικονομικών «Ορισμός μελών του 
Διοικητικού Συμβουλίου του Οργανισμού Διαχείρι¬ 
σης Δημοσίου Υλικού» (Ο.Δ.Δ.Υ.). 2 

Τροποποίηση της αριθ. 2020755/394/27.3.91 από¬ 
φασης Υπουργού Οικονομικών «Ορισμός μελών του 
Διοικητικού Συμβουλίου του Ταμείου Παρακατα¬ 
θηκών και Δανείων». 3 

Καθορισμός διαδικασιών και δικαιολογητιών για την 
πληρωμή των εφοδιασμών με ορισμένα γεωργικά 
προϊόντα των μικρών νησιών του Αιγαίου πελά- 
γους. . 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 26027/Ε1/3523 (1) 


Συγκρότηση της Διοικούσης Επιτροπής της Ελληνικής Ρα¬ 
διοφωνίας Τηλεόρασης (ΕΡΤ-3). 

Ο ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Την παράγραφο 5 του άρθρου 3 του Ν. 2173/1993 
(ΦΕΚ Α' 208). 

2. Τις παραγράφους 2 και 3 του άρθρου 1 του Ν. 2173/ 
1993. 

3. Την κοινή απόφαση του Πρωθυπουργού και του 
Υπουργού Προεδρίας της Κυβέρνησης «Καθορισμός αρ¬ 
μοδιοτήτων του Υφυπουργού Προεδρίας της Κυβέρνησης 
Ευάγγελου Βενιζέλου». 

4. Τις ειδικές γνώσεις και τις εμπειρίες των προσώπων 
που αναφέρονται παραπάνω, αποφασίζουμε: 

1. Διορίζεται Πρόεδρος της Διοικούσας Επιτροπής της 
ΕΡΤ-3 ο Ευάγγελος Λιβιεράτος, καθηγητής Πανεπιστη¬ 
μίου Θεσσαλονίκης. 

2. Διορίζονται οι: 

α) Σωτήριος θεολογίδης, δημοσιογράφος, 

β) Κωνσταντίνος Μαμέλης, δικηγόρος, μέλος του Διοι¬ 
κητικού Συμβουλίου του Δικηγορικού Συλλόγου Θεσσαλο¬ 
νίκης, 


γ) Δημήτριος Νικηφόρος, καθηγητής Μέσης Εκπαίδευ¬ 
σης, 

δ) Δημήτριος Γιακουμέλος, τεχνικός ΕΡΤ-Α.Ε., Πρόε¬ 
δρος Τοπικού Παραρτήματος Θεσσαλονίκης της Πανελ¬ 
λήνιας Ομοσπονδίας Συλλόγων Προσωπικού - ΕΡΤ, μέλη 
της Διοικούσας Επιτροπής της ΕΡΤ-3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- - - 

Αριθ. 2079432/2634 (2) 

Τροποποίηση της αριθ. 2028569/567/6.5.91 απόφασης 

Υπουργού Οικονομικών «Ορισμός μελών του Διοικητι¬ 
κού Συμβουλίου του Οργανισμού Διαχείρισης Δημοσίου 

Υλικού» (Ο.Δ.Δ.Υ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 251/76 «Περί Ο.Δ.Δ.Υ» (ΦΕΚ 
19/Α) όπως τροποποιήθηκαν με το Ν. 738/77 «περί τρο- 
ποποιήσεως και συμπληρώσεως ενίων διατάξεων του Ν. 
251/76 «περί Ο.Δ.Δ.Υ» και ρυθμίσεως συναφών θεμά¬ 
των» (ΦΕΚ 310/Α). 

2. Τις διατάξεις του άρθρου 5 του Νόμου 2173/93 
«Ανασυγκρότηση Εθνικού Συμβουλίου Ραδιοτηλεόρασης, 
ίδρυσης της Εθνικής Επιτροπής Ηλεκτρικών Μέσων ενη¬ 
μέρωσης και άλλες διατάξεις» (ΦΕκ 208/Α). 

3. Την αριθ. 2078646/1647/14.12.90 κοινή απόφαση, 
των Υπουργών Προεδρίας της Κυβέρνησης και Οικονομι¬ 
κών «Διεύρυνση συγκρότησης Διοικητικού Συμβουλίου 
του Ο.Δ.Δ.Υ» (ΦΕΚ 795/Β). 

4. Την αριθ. 40131/951/22.4.85 κοινή απόφαση των 
Υπουργών Προεδρίας της Κυβέρνησης και Οικονομικών 
«Ανασύνθεση Διοικητικού Συμβουλίου του Ο.Δ.Δ.Υ» (ΦΕΚ 
217/Β). 

5. Την αριθ. Γ.Υ. 5246/14.10.93 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 829/Β). 

6. Την αρ. 2028569/567/6.5.91 απόφασή μας «Ορι- 

σμός μελών του Διοικητικού Συμβουλίου του Οργανισμού 
Διαχείρισης Δημόσιου υλικού» όπως τροποποιήθηκε με¬ 
ταγενέστερα, αποφασίζουμε: 

Τροποποιούμε την αριθ. 2028569/567/6.5.91 από¬ 
φασή μας όπως τροποποιήθηκε με τις αριθ. 2050167/ 
1099/5.9.91, 2016216/306/7.3.91, 2069229/1382/ 
30.9.92, 2051921/1182/1.9.93 και 2074593/2471/ 
3.12.93 όμοιες και ορίζουμε ως μέλη του Διοικητικού Συμ¬ 
βουλίου του Οργανισμού Διαχείρισης Δημόσιου Υλικού, 
και για τον υπολοιπόμενο χρόνο της θητείας των μελών 
αυτού τους εξής: 

1. Ιωάννη Βασιλόπουλο, Διευθυντή Υπουργείου Προε¬ 
δρίας της Κυβέρνησης με αναπληρωτή του τη Βασιλική 
Σαραντοπούλου Διευθύντρια της αυτής Υπηρεσίας. 

2. Γεώργιο Κουή, δικηγόρο με αναπληρωτή του το Στα- 
μάτιο Ορφανό, υπάλληλο της ΕΥΔΑΠ. 

Γραμματέα του Συμβουλίου ορίζουμε τον Παναγιώτη 
Καραλή, υπάλληλο του Ο.Δ.Δ.Υ. με βαθμό Εισηγητή Β' 
του Κλάδου ΠΕΙ - Διοικητικού με αναπληρωτή του την Ιω¬ 
άννα Δελή υπάλληλο της αυτής Υπηρεσίας με ίδιο βαθμό 
και Κλάδο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΈΩΡΓΑΚΟΠΟΥΛΟΣ 
-♦- 

Αριθ. 2079433/2635 (3) 

Τροποποίηση της αριθ. 2020755/394/27.3.91 απόφα¬ 
σης Υπουργού Οικονομικών «Ορισμός μελών του Διοι¬ 
κητικού Συμβουλίου του Ταμείου Παρακαταθηκών και 

Δανείων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του άρθρου 3 του Π.Δ/τος 471 /80 «περί 
Οργανισμού του Ταμείου Παρακαταθηκών και Δανείων» 
(ΦΕΚ 130/Α) και των άρθρων 19 του Ν. 2074/92 «Διαρ¬ 
ρυθμίσεις στον ενιαίο φόρο κ.λ.π. (ΦΕΚ 128/Α). 

2. Τις διατάξεις του άρθρου 5 του Νόμου 2173/93 
«Ανασυγκρότηση του Εθνικού Συμβουλίου Ραδιοτηλεόρα¬ 
σης, ίδρυσης της Εθνικής Επιτροπής Ηλεκτρονικών Μέ¬ 
σων Ενημέρωσης και άλλες διατάξεις» (ΦΕΚ 208Α). 

3. Την αριθ. 2063407/1255/15.10.90 απόφαση των 
Υπουργών Οικονομικών και Προεδρίας της Κυβέρνησης 
«Επανακαθορισμός της συγκρότησης του Διοικητικού 
Συμβουλίου του Ταμείού Παρακαταθηκών και Δανείων» 
(ΦΕΚ 654/Β). 

4. Την αριθ. Γ.Υ. 5246/14.10.93 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 829/Β). 

5. Την αριθ. 2020755/394/27.3.91 απόφασή μας «Ορι¬ 
σμός μελών του Διοικητικού Συμβουλίου του Ταμείου Πα¬ 
ρακαταθηκών και Δανείων» (ΦΕΚ 50/Ν.Π.Δ.Δ.) όπως τρο¬ 
ποποιήθηκε μεταγενέστερα, αποφασίζουμε: 

Τροποποιούμε την αριθ. 2020755/394/27.3.91 από¬ 
φασή μας όπως έχει τροποποιηθεί με τις αριθ. 2051202/ 

1120/30.7.91, 2049899/1130/10.9.93, 2058801 / 

2135/17.9.93 καί 2074460/2470/2.12.93 όμοιες και 


ορίζουμε ως μέλη του Διοικητικού Συμβουλίου του Τα¬ 
μείου Παρακαταθηκών και Δανείων και για τον υπολοιπό¬ 
μενο χρόνο της θητείας των μελών αυτού τους εξής: 

1. Ιωάννη Πράσινο, Πάρεδρο του Νομικού Συμβουλίου 
του Κράτους με αναπληρωτή του τον Ανδρέα Γραμματικό 
επίσης Πάρεδρο του Ν.Σ.Κ. 

2. Χαράλαμπο Μπακάμη Γ εν. Δ/ντή Υπουργείου Εσωτε¬ 
ρικών με αναπληρωτή του την Δήμητρα Λέρτα Δ/ντή της 
αυτής Υπηρεσίας.* 

3. Νικόλαο Γεωργακόπουλο, Δικηγόρο, με αναπληρωτή 
του τη Δήμητρα Ρουσσοπούλου, Οικονομολόγο. 

4. Βασίλειο Κουκοβίνο, Δήμαρχο Ανω Λιοσίων Αττικής 
με αναπληρωτή του τον Ελευθέριο Κωνσταντινίδη, Πρόε¬ 
δρο Κοινότητας Λυκόβρυσης Αττικής. 

5. Παναγιώτη Μπέη, Δημοτικό Σύμβουλο Δήμου Αθη¬ 
ναίων με αναπληρωτή του τον Δημήτριο Τούμπη, πολιτικό 
επιστήμονα. Γραμματέα του Συμβουλίου ορίζουμε την Πα- 
παγεωργίου Καλλιρόη, υπάλληλο του Ταμείου Παρακατα¬ 
θηκών και Δανείων με βαθμό Τμημ/ρχη Α' του Κλάδου 
ΠΕ2- Αναλυτών Προγραμματιστών με αναπληρωτή της 
τον Ναπολέοντα Παπαδόπουλο υπάλληλο της αυτής Υπη¬ 
ρεσίας με ίδιο βαθμό και Κλάδου ΠΕΙ Διοικητικού Λογιστι¬ 
κού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 443790 (4) 

Καθορισμός διαδικασιών και δικαιολογητικών για την πλη¬ 
ρωμή των εφοδιασμών με ορισμένα γεωργικά προϊόντα 

των μικρών νησιών του Αιγαίου πελάγους. 

ΟΙ ΥΠΟΥΡΓΟΙ ΓΕΩΡΓΊΑΣ, 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΕΜΠΟΡΙΚΈΣ ΝΑΥΤΙΛΙΑΣ, ΕΜΠΟΡΙΟΥ 
'' ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «περί οργάνω¬ 
σης των διοικητικών υπηρεσιών για την εφαρμογή της 
Συνθήκης προσχώρησης της Ελλάδας στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α' 280). 

β) του άρθρου 1 παρ. 1,2 και 3 του Ν. 1338/83 «Εφαρ¬ 
μογή του Κοινοτικού δικαίου (Α 34), όπως τροποποιή¬ 
θηκε η παρ. 1 με τη διάταξη του 6 παρ. 1 του Ν. 1440/84 
(Α 70)» «Συμμετοχή της Ελλάδας στο κεφάλαιο, στα απο- 
θεματικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
ΕΙΙΗΑΤΟΜ». 

γ) του άρθρου 29Α του Ν. 1558/85 «Κυβέρνηση και κυ¬ 
βερνητικά όργανα» (Α' 137) το οποίο προστέθηκε με το 
άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις της παρούσας απο- 
φάσεως προκαλείται δαπάνη σε βάρος του Κρατικού 
Προϋπολογισμού σε ποσοστό 10% η οποία θα καλυφθεί 
από πίστωση που έχει εγραφεί στον προϋπολογισμό Οι- 

κον. ενισχύσεων του Υ.Γ. και κωδικό αριθμό ΚΑ 5322. 

3. Το Π.Δ. αρ. 402/88 «Περί Οργανισμού του Υπουρ¬ 
γείου Γεωργίας». 

4. Την ΓΥ 5246/14.10.93 Κοινή Απόφαση του Πρωθυ¬ 
πουργού και του Υπουργού Οικονομικών «ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (Β 829). 

5. Την υπ’ αριθ. Β3-230/20.10.93 κοινή Απόφαση των 
Πρωθυπουργού και Υπουργού Εμπορίου σχετικά με ανά¬ 
θεση αρμοδιοτήτων στον Υφυπουργό Εμπορίου Αλεξ. 
Μπαλτά. 

6. Την υπ’ αριθ. 6517/20.10.93 απόφαση του Πρωθυ¬ 
πουργού και Υπουργού Εθνικής Οικονομίας (ΦΕΚ 829/ 
τΒ/93) περί αναθέσεως αρμοδιοτήτων στον Υφυπουργό 
Εθνικής Οικονομίας Γ. Ρωμαίο, αποφασίζουμε: 

Αρθρο 1 
Σκοπός 

Με την παρούσα απόφαση καθορίζονται οι αρμόδιες 
αρχές, οι διαδικασίες καθώς και τα απαραίτητα δικαιολο- 
γητικά, για το ειδικό καθεστώς εφοδιασμού των μικρών 
νησιών του Αιγαίου πελάγους με ορισμένα γεωργικά προ¬ 
ϊόντα, προέλευσης της χώρας ή άλλων Κρατών - Μελών, 
σε εφαρμογή του Κ. 2019/93 Συμβουλίου και 2958/93 
Επιτροπής. 

Άρθρο 2 

Ισοζύγια Εφοδιασμών 

α) Τα ισοζύγια εφοδιασμών καταρτίζονται ετησίως από 
τις Περιφερειακές Υπηρεσίες του Υπουργείου Γεωργίας 
σε συνεργασία με τις καθ’ ύλην αρμόδιες Δ/νσεις της Κε¬ 
ντρικής Υπηρεσίας του Υπουργείου Γ εωργίας ανά ομάδα 
προϊόντων και ανά νομό. 

Οι ομάδες προϊόντων είναι: 

- Φρούτα 

- Κηπευτικά 

- Πατατόσπορος και πατάτα φαγητού 

- Ζωοτροφές εκ βρώμης, σίκαλης, κριθαριού, καλαμπο¬ 
κιού και σιταριού των Κ.Σ.Ο. 1001-1005, καταλοίπων και 
απορριμάτων βιομηχανικών τροφίμων των Κ.Σ.Ο. 23.02- 
23.08. 

- Παρασκευάσματα των τύπων, που χρησιμοποιούνται για 
την διατροφή των ζώων του Κ.Σ.Ο. 20230990. 

- Χορτονομές Κ.Σ.Ο. 12.14 

- Αλευρα για ανθρώπινη κατανάλωση Κ.Σ.Ο. 1101 και 
1102 

- Ζάχαρη 1701 

-Γιαούρτι διαφόρων τύπων, Κ.Σ.Ο. 040310 
β) Με αναλυτικό ισοζύγιο που θα καταρτίζει η Δ/νση Γ ε¬ 
ωργίας του νομού θα κατανέμονται οι ποσότητες του ισο¬ 
ζυγίου στα νησιά του νομού ή στις ομάδες νησιών του νο¬ 
μού, κατά προϊόν και για όσα παράγονται τοπικά. 

γ) Τα ισοζύγια θα παρακολουθούνται από τη ΔΙΔΑΓΕΠ 
και τις αρμόδιες Υπηρεσίες του Υπουργείου Γ εωργίας. 

δ) Για τους εφοδιασμούς από νησί σε νησί με προϊόντα 
τοπικής παραγωγής η Δ/νση Γ εωργίας θα καταρτίζει ει¬ 
δικό ισοζύγιο εφοδιασμών. 

ε) Τα ισοζύγια θα αναρτώνται στα τοπικά γραφεία των 
περιφερειακών υπηρεσιών του Υπουργείου Γ εωργίας στα 
νησιά του Αιγαίου. 

στ) Τα ισοζύγια μπορούν να αναθεωρούνται όταν το 
απαιτούν οι συνθήκες, από την αρμόδια Δ/νση Γεωργίας 


και να ενημερώνονται σχετικά η ΔΙΔΑΓΕΠ και οι αρμόδιες 
Υπηρεσίες του ΥΠ.ΓΕ. 

Άρθρο 3 

Αρμόδιες αρχές έκδοσης και καταχώρησης των πιστ/κών 

ενίσχυσης 

α) Αρμόδιες αρχές για την έκδοση των πιστ/κών ενίσχυ¬ 
σης καθορίζονται: 

- Η ΔΙΔΑΓΕΠ του Υπουργείου Γ εωργίας για τους εφοδια¬ 
σμούς με άλευρα, ζάχαρη και γιαούρτι. 

- Οι αρμόδιες περιφερειακές Υπηρεσίες του Υπουργείου 
Γεωργίας για τους εφοδιασμούς με κτηνοτροφές, χορτο¬ 
νομές, νωπά οπωροκηπευτικά, πατάτες, πατατόσπορο. 

β) Οι αρμόδιες περιφερειακές Υπηρεσίες του Υπουρ¬ 
γείου Γεωργίας καταχωρούν τις εκάστοτε εισαχθείσες 
ποσότητες για όλους τους εφοδιασμούς στα αντίστοιχα 
πιστοποιητικά ενίσχυσης και πιστώνουν, στη συνέχεια, την 
αρχικώς χρεωθείσα ποσότητα στο αντίστοιχο ισοζύγιο για 
κάθε νομό. 

Άρθρο 4 

Έκδοση πιστοποιητικού ενίσχυσης 

Γ ια την έκδοση πιστοποιητικού ενίσχυσης απαιτείται η 
υποβολή αιτήσεως από τον ενδιαφερόμενο στην αρμόδια 
για την έκδοση αρχή, όπως ορίζεται στο άρθρο 3. Η αίτηση 
συντάσσεται στο ειδικό έντυπο που προβλέπεται στον 
Καν. (ΕΟΚ) 3719/88, το οποίο θα φέρει επιπλέον τη 
σφραγίδα «αίτηση για πιστοποιητικό ενίσχυσης» και θα συ¬ 
νοδεύεται από εγγύηση ύψους 20% του ποσού της προ- 
βλεπόμενης ενίσχυσης (εγγυητική επιστολή Τράπεζας ή 
μετρητά). Η εγγύηση αυτή θα υπολογίζεται με βάση τη γε¬ 
ωργική ισοτιμία που ισχύει την ημέρα κατάθεσης της αίτη¬ 
σης για το πιστοποιητικό. 

Η γεωργική ισοτιμία ανακοινώνεται από τη Διεύθυνση 
Αγροτικής Πολιτικής και Τεκμηρίωσης, κάθε φορά που θα 
αλλάζει, στις αρμόδιες περιφερειακές υπηρεσίες του 
Υπουργείου Γεωργίας. 

Η διάρκεια ισχύος των πιστοποιητικών ενίσχυσης ορίζε¬ 
ται στους επί μέρους Κανονισμούς των Ομάδων Προϊό¬ 
ντων του Παραρτήματος του Κ. 2019/93. 

Οι αιτήσεις για την έκδοση των πιστοποιητικών ενίσχυ¬ 
σης υποβάλλονται την περίοδο 15-25 του μήνα που προη¬ 
γείται της αντίστοιχης περιόδου εφοδιασμού. Τα πιστο¬ 
ποιητικά παραδίδονται στους δικαιούχους την τελευταία 
ημέρα του μήνα υποβολής των αιτήσεών τους. 

Για τα έτη 1993,1994 οι αιτήσεις για την έκδοση πιστο¬ 
ποιητικών ενίσχυσης θα μειώνονται με ενιαίο συντελεστή 
σε περίπτωση υπερκάλυψης της διαθέσιμης ποσότητας 
για τη συγκεκριμένη περίοδο. 

Η εγγύηση αποδεσμεύεται μετά την επιστροφή του πι¬ 
στοποιητικού στην υπηρεσίας έκδοσής του. 

Σε περίπτωση μη ολικής χρησιμοποίησης του πιστοποι¬ 
ητικού καταπίπτει αναλογικά η αντίστοιχη εγγύηση από τη 
ΔΙΔΑΓΕΠ κατόπιν σχετικής εντολής της αρμόδιας αρχής 
(υπηρεσία έκδοσης του πιστοποιητικού). 

Άρθρο 5 

Αρμόδιες αρχές τόπων προορισμού 

Αρμόδια Αρχή στους τόπους προορισμού για την κατά¬ 
θεση των δικαιολογητικών κατά την άφιξη των προϊόντων 
ορίζεται η οικεία Λιμενική Αρχή. 

Με ευθύνη του μεταφορέα ή εξουσιοδοτημένου εκπρο- 

σώπου του αποστολέα τα δικαιολογητικά του άρθρου 6 
του παρόντος προσκομίζονται στην οικεία Λιμενική Αρχή 
για θεώρηση (ημερομηνία, σφραγίδα και υπογραφή) σύμ¬ 
φωνα με τις διατάξεις του άρθρου 6. 

Η Λιμενική Αρχή μετά την θεώρηση παραδίδει τα ως άνω 
δικαιολογητικά στο μεταφορέα ή εξουσιοδοτημένο εκ¬ 
πρόσωπο του αποστολέα ή του παραλήπτη ή στον αρμόδιο 
υπάλληλο της Περιφερειακής Υπηρεσίας του Υπουργείου 
Γεωργίας για τα περαιτέρω. 

Σε περίπτωση που για οποιοδήποτε λόγο τα ως άνω δι- 
καιολογητικά δεν θα παραληφθούν ως ανωτέρω, η οικεία 
Λιμενική Αρχή τα διαβιβάζει ταχυδρομικώς στην αρμόδια 
Περιφερειακή Υπηρεσία του Υπουργείου Γεωργίας. 

Αρθρο 6 

Δικαιολογητικά που συνοδεύουν προϊόντα 
Κατά την άφιξη των προϊόντων στον τόπο προορισμού 
είναι απαραίτητο να υπάρχουν τα εξής δικαιολογητικά: 
α) Το Πιστοποιητικό Ενίσχυσης, 
β) Το Φορολογικό Συνοδευτικό Έγγραφο το οποίο θα 
εκδίδεται από τον αποστολέα σε ένα επί πλέον αντίτυπο 
που θα φέρει την ένδειξη «για τη Διεύθυνση Γ εωργίας του 

Ν » και επί του οποίου θα αναγράφεται ο αποστολέας, ο 

παραλήπτης, το καθαρό βάρος των προϊόντων κ.λπ. στοι¬ 
χεία του Κώδικα Φορολογικών Στοιχείων. 

γ) Το έγγραφο μεταφοράς (Φορτωτική), που εκδίδεται 
από το μεταφορέα, μεταφορικό γραφείο κ.λπ. (φορτηγό 
αυτοκίνητο Δ.Χ. ή φορτηγό πλοίο) σε ένα επί πλέον αντί¬ 
τυπο ή σε ένα φωτοαντίγραφο με την ένδειξη «για τη Διεύ¬ 
θυνση Γεωργίας του Ν.». 

Στο επί πλέον αντίτυπο ή φωτοαντίγραφο του εγγράφου 
μεταφοράς θα τίθεται ειδική σφραγίδα ως εξής: 

«Το υπ’ αριθμ.... φορτηγό πλοίο/φορτηγό αυτοκίνητο εκ- 
φόρτωσε/αποβιβάστηκε στο λιμάνι του νησιού του Νομού 

από το οχηματαγωγό πλοίο (Ρ/Β).ώρα.ημερομηνία 

.προερχόμενο από.(τίθεται πόλη και Νομός)». 

Τα κενά της σφραγίδας συμπληρώνονται από το μετα¬ 
φορέα και το εν λόγω έγγραφο μεταφοράς παρουσιάζεται 
στην αρμόδια αρχή του άρθρου 5 για θεώρηση. 

δ) Εφόσον η μεταφορά διενεργείται με Ι.Χ. μεταφορικά 
μέσα, εκδίδεται από τον αποστολέα, Δελτίο Αποστολή- 
ς-Τιμολόγιο ή Δελτίου Αποστολής σε ένα επί πλέον, επί¬ 
σης αντίτυπο με την ίδια ως άνω ένδειξη και ειδική σφρα¬ 
γίδα. 

Ειδικά για το τρέχον έτος 1993 και για το 1 ο εξάμηνο 
του 1994 θα γίνεται δέκτό από τις Υπηρεσίες του Υπουρ¬ 
γείου Γεωργίας το φωτοαντίγραφο του φορολογικού συ¬ 
νοδευτικού εγγράφου (Δελτίου Αποστολής ή Δελτίου 
Αποστολής-Τιμολογίου). 

Τα έγγραφα μεταφοράς και τα φορολογικά συνοδευτικά 
έγγραφα εκδίδονται κατά φορτωτή και κατά παραλήπτη, 
όταν υπάρχουν περισσότεροι παραλήπτες. 

Ανάλογη προς τα προαναφερόμενα διαδικασία ακολου¬ 
θείται και στις περιπτώσεις μεταφόρτωσης ή προσωρινής 
εναπόθεσης. 

ε) Η βεβαίωση για την ποιότητα, ποσότητα και συσκευα- 
σία, που απαιτείται για τα οπωροκηπευτικά, πέραν των άλ¬ 
λων δικαιολογητικών, εκδίδεται σε τρία αντίτυπα από την 


αρμόδια Διεύθυνση Γ εωργίας του τόπου φόρτωσης, όπου 
διενεργείται έλεγχος ποιότητας, και ποσότητας των 
προϊόντων. 

Το ένα αντίτυπο κρατείται από τον δικαιούχο της οικο¬ 
νομικής ενίσχυσης (αποστολέα ή παραλήπτη κατά περί¬ 
πτωση), ενώ το δεύτερο αντίτυπο παραδίδεται στην αρμό¬ 
δια αρχή του τόπου προορισμού (άρθρο 5), η οποία παρα- 
δίδει ή αποστέλλει όλα τα δικαιολογητικά (με τη διαδικα¬ 
σία του άρθρ. 5) στην αρμόδια για την καταχώρηση στο πι¬ 
στοποιητικό ενίσχυσης περιφερειακή υπηρεσία του 
Υπουργείου Γεωργίας. Το τρίτο αντίτυπο παραμένει στο 
αρχείο της αρχής που το εξέδωσε. 

Επί πλέον απαιτούνται: 

α) Το σχετικό Τιμολόγιο, το οποίο θα εκδίδεται από τον 
υπόχρεο σε ένα επί πλέον των προβλεπομένων αντίτυπο, 
θα φέρει την ένδειξη «για τη Διεύθυθνση Γ εωργίας του Ν. 

.» και σ' αυτό θα εμφανίζεται η έκπτωση επί της αξίας, 

που θα είναι τουλάχιστον ισόποση της οικονομικής ενίσχυ¬ 
σης. 

β) Η ως άνω έκπτωση είναι δυνατόν να εμφανίζεται και 
με Πιστωτικό Τιμολόγιο που εκδίδεται σύμφωνα με τον 
ΚΒΣ (Π.Δ. 186/92). 

Η μείωση της τιμής (έκπτωση) για την εφαρμογή των 
υπόψη διατάξεων δεν θα γίνεται στην περίπτωση που δι¬ 
καιούχος της οικονομικής ενίσχυσης είναι ο παραλήπτης- 
αγοραστής. Στην περίπτωση αυτή χρησιμοποιούνται από 
τον παραλήπτη-αγοραστή τα αντίτυπα του Δελτίου Απο¬ 
στολής κάι του Τιμολογίου που εκδίδει ο αποστολέας. 

γ) Με Πιστωτικό Τιμολόγιο εμφανίζεται, επίσης, η μεί¬ 
ωση της ποσότητας λόγω ποιοτικής υποβάθμισης (ακα- 
ταλληλότητας) μέρους ή ολόκληρης μερίδας προϊόντων 
από την αποστολή μέχρι την παραλαβή των. 

δ) Ειδικά δικαιολογητικά για το βασικό και πιστοποιη¬ 
μένο πατατόσπορο για σπορά. 

Όταν πρόκειται για βασικό ή πιστοποιημένο πατατό¬ 
σπορο προέλευσης χωρών της Κοινότητας ή εγχώριας πα¬ 
ραγωγής, θα υποβάλλεται από τον προμηθευτή «κάτοχο 
του πιστοποιητικού ενίσχυσης» στην αρμόδια αρχή του τό¬ 
που προορισμού, Υπεύθυνη Δήλωση του Ν. 1599/86 στην 
οποία θα αναφέρονται, ο αριθμός Μητρώου της αδείας 
εμπορίας πολλαπλασιαστικού υλικού τύπου Α ή Β ή Δ που 
έχει ο ανωτέρω, η συγκεκριμένη ποσότητα πατατοσπόρου 
κατά ποικιλία και κατηγορία και η προέλευση της εν λόγω 
ποσότητας. 

Όταν πρόκειται για βασικό ή πιστοποιημένο πατατό¬ 
σπορο που έχει εισαχθεί από Τρίτες Χώρες, πέραν της 
ανωτέρω αναφερομένης υπεύθυνσης δήλωσης του Ν. 
1599/86 θα υποβάλλεται στην αρμόδια αρχή του τόπου 
προορισμού από τον προμηθευτή «κάτοχο του πιστοποιη¬ 
τικού ενίσχυσης» και θεωρημένο αντίγραφο του Πιστοι- 
ποιητικού Φυτουγείας, που εκδίδεται από τις χώρες αυ¬ 
τές. 

Η θεώρηση του αντιγράφου θα γίνεται από τις αρμόδιες 
αρχές που ασκούν τον φυτουγειονομικό έλεγχο κατά την 
άφιξη του προϊόντος από την τρίτη χώρα. Τα ανωτέρω δι- 
καιολογητικά αποστέλλονται στην αρμόδια περιφερειακή 
υπηρεσία του Υπουργείου Γ εωργίας με τα λοιπά δικαιολο- 
γητικά. 

Αρθρο 7 

Τρόπος πληρωμής 

Ο Δικαιούχος της ενίσχυσης υποβάλλει στη ΔΙΔΑΓΕΠ, 
εφόσον πρόκειται για εφοδιασμό με άλευρα, ζάχαρη και 

γιαούρτι, ή στην αρμόδια περιφερειακή υπηρεσία του 
Υπουργείου Γεωργίας, εφόσον πρόκειται για εφοδιασμό 
με νωπά οπωροκηπευτικά, πατάτες, πατατόσπορο και 
κτηνοτροφές, αίτηση ενίσχυσης συνοδευόμενη από τα 
εξής δικαιολογητικά: 

Κατάσταση υποβαλλομένων δικαιολογητικών. 

Το αντίτυπο του Τιμολογίου, στο οποίο θα φαίνεται η 
μείωση της τιμής κατά το ποσό της ενίσχυσης, ή το Πιστω¬ 
τικό Τιμολόγιο που εκδίδεται για το ποσό της έκπτωσης, 
όταν δικαιούχος είναι ο αποστολέας. 

Το αντίτυπο του Τιμολογίου χωρίς την έκπτωση και το 
αντίτυπο του Δελτίου Αποστολής (ή του Δελτίου Αποστο¬ 
λής - Τιμολογίου), όταν δικαιούχος είναι ο παραλήπτης 
αγοραστής. 

για τις απευθείας συναλλαγές μεταξύ αγροτών, ο τελι¬ 
κός χρήστης χρησιμοποιεί το Δελτίο Αποστολής για να ει- 
σπράξει την οικονομική ενίσχυση. 

Το αντίτυπο Πιστωτικού Τιμολογίου για την τυχόν μεί¬ 
ωση της ποσότητας λόγω υποβάθμισης (ακαταλληλότη- 
τας). 

Την ειδική βεβαίωση που απαιτείται για τα νωπά οπωρο¬ 
κηπευτικά. 

Η αρμόδια υπηρεσία συσχετίζει το Πιστοποιητικό Ενί¬ 
σχυσης και τα λοιπά δικαιολογητικά, που ήδη διαθέτει, με 
τα υποβαλλόμενα, εκκαθαρίζει το ποσό και, εφ’ όσον είναι 
η περιφερειακή υπηρεσία, αποστέλλει τον πλήρη φάκελο 
στη ΔΙΔΑΓΕΠ, η οποία εκδίδει τις αντίστοιχες εντολές 
πληρωμής, και τις αποστέλλει στην Τράπεζα του δικαιού¬ 
χου. 

Στις περιπτώσεις που η αίτηση για πληρωμή γίνεται απ’ 
ευθείας στη ΔΙΔΑΓΕΠ, η παραπάνω διαδικασία τηρείται 
από την υπηρεσία αυτή. 

Οι δικαιούχοι των οικονομικών ενισχύσεων θα εισπράτ¬ 
τουν από την ΔΙΔΑΓΕΠ ολόκληρο το ποσό της αναγνωρι¬ 
σμένης δαπάνης (100%). Για το ποσοστό του 10% της 
προαναφερομένης δαπάνης, που αφορά εθνική συμμε¬ 
τοχή, η ΔΙΔΑΓΕΠ θα ζητά την μεταφορά του απαιτουμέ- 
νου ποσού με Χρηματικό Ένταλμα Πληρωμής (Χ.Ε.Π.) από 
την Οικονομική Δ/νση του Υπουργείου Γεωργίας προς την 
Αγροτική Τράπεζα της Ελλάδας (Α.Τ.Ε.) εις βάρος του 
Κ.Α. 5322 του προϋπολογισμού οικονομικών ενισχύσεων 
του Υπουργείου Γ εωργίας. 

Τέλος εκδίδεται Τιμολόγιο από το δικαιούχο της οικονο¬ 
μικής ενίσχυσης σύμφωνα με τις διατάξεις του άρθρου 12 
παρ. 3 του ΚΒΣ (Π.Δ. 186/92). 

Υποβάλλεται από την Υπηρεσία που καταβάλλει την οι¬ 
κονομική ενίσχυση Συγκεντρωτική Κατάσταση κατά δι¬ 
καιούχο στην αρμόδια Δημόσια Οικονομική Υπηρεσία 
(Δ.Ο.Υ.) της, σύμφωνα με τις διατάξεις του άρθρου 20 του 
ΚΒΣ (Π.Δ. 186/92). 

Ποσά αχρεωστήτως καταβληθέντα αναζητοϋνται κατά 
τις διατάξεις του Κώδικα Είσπραξης Δημοσίων Εσόδων 
(Κ.Ε.Δ.Ε.). 

Άρθρο 8 

Ελεγχος μετακύλησης 
της ενίσχυσης στον τελικό χρήστη 

Η μετακύληση του πλεονεκτήματος της ενίσχυσης μέ¬ 
χρι τον τελικό χρήστη, ελέγχεται με τα εξής μέτρα: 

Στα τιμολόγια πώλησης ή αγοράς του εμπόρου ή άλλου 


προμηθευτή, ο οποίος παρεμβάλλεται στη διαδικασία του 
εφοδιασμού, πρέπει να φαίνεται η μείωση της τιμής κατά 
το ποσό της ενίσχυσης. Εάν αυτή η μείωση δεν αναγράφε¬ 
ται, τότε ο προμηθευτής δεν δικαιούται να εισπράξει την 
ενίσχυση. 

Στις μικρές συσκευασίες του μισού ή του ενός κιλού ζά¬ 
χαρης και αλεύρων, καθώς και στις σφραγισμένες συ- 
σκευασίες γιαουρτιού, είναι υποχρεωτική η αναγραφή της 
ένδειξης «επιδοτείται από την Ε.Ο.Κ., λιανική τιμή δρχ. 

.». Η ένδειξη αυτή πρέπει να είναι τυπωμένη ή να έχει 

τεθεί με σφραγίδα. 

Στα νωπά οπωροκηπευτικά, τα οποία πωλούνται τεμαχι¬ 
σμένα τυποποιημένα, έστεω και αναμεμειγμένα ή διατη¬ 
ρημένα σε συσκευασίες λιανικής πώλησης, των Κωδικών 
της Συνδυασμένης Ονοματολογίας 07.01-07.09, είναι 
υποχρεωτική η αναγραφή της ένδειξης του προηγουμένου 
εδαφίου. 

Στα νωπά οπωροκηπευτικά που είναι συσκευασμένα με 
οποιονδήποτε άλλο.τρόπο, δεν απαιτείται η αναγραφή της 
παραπάνω ένδειξης. 

Για τα άλευρα και τη ζάχαρη που φθάνουν σε συσκευα- 
σίες άνω των πέντε κιλών και προορίζονται για επαγγελ¬ 
ματική χρήση, η έκπτωση που αντιστοιχεί στο ποσό της 
ενίσχυσης πρέπει να αναγράφεται στο τιμολόγιο. 

Άρθρο 9. 

Διασφάλιση αποτελεσματικότητας 
των μέτρων 

1. Για τη διασφάλιση της σωστής εφαρμογής των διατά¬ 
ξεων για τους ειδικούς εφοδιασμούς θα γίνονται οι εξής 
έλεγχοι μετά από έγγραφο της αρμόδιας περιφερειακής 
υπηρεσίας του Υπουργείου Γ εωργίας προς, την αρμόδια 
περιφερειακή υπηρεσία του Υουργείου Εμπορίου με ταυ¬ 
τόχρονη κοινοποίηση στις κεντρικές υπηρεσίες του 
Υπουργείου Γ εωργίας και του Υπουργείου Εμπορίου για 
συντονισμό των ενεργειών: 

α) Διασταύρωση των τιμολογίων πώλησης των εμπόρων 
και βιομηχάνων με τα τιμολόγια πώλησης των χονδρεμπό¬ 
ρων των νησιών προς τους λιανοπωλητές. Ο έλεγχος αυ¬ 
τός θα γίνεται, με βάση τις ανάγκες που προκύπτουν, από 
τις αρμόδιες υπηρεσίες του Υπουργείου Εμπορίου και οι 
χονδρικές τιμές θα συγκρίνονται με ενδεικτικά Δελτία Τι¬ 
μών από τις αρμόδιες υπηρεσίες του Υπ. Γ εωργίας, σε συ¬ 
νεργασία με άλλες αρμόδιες υπηρεσίες. 

β) Γ ια τα ανωτέρω προϊόντα γίνεται αγορανομικός έλεγ¬ 
χος με βάση τις ισχύουσες Διατάξεις και το Ν.Δ. 136/46 
«Περί Αγορανομικού Κώδικος» (ΦΕΚ 298/Α/46). 

2. Η μη εξαγωγή προς τρίτες χώρες και η μη αποστολή 
εκ νέου προς άλλα μέρη της Κοινότητας προϊόντων που 
απήλαυσάν του καθεστώτος εφοδιασμού, διασφαλίζεται 
ως ακολούθως: 

α) Ελέγχονται τα στατιστικά στοιχεία εξαγωγών και απο¬ 
στολών προϊόντων του ΠΑΡΑΡΤΗΜΑΤΟΣ του Κ.2019/ 
93. 

β) Γ ια τα κυκλοφορούντο προϊόντα σε συσκευασίες που 
φέρουν την ένδειξη «επιδοτείται από την ΕΟΚ...», απαγο¬ 
ρεύεται η εξαγωγή ή αποστολή των από νησιά σε άλλα ση¬ 
μεία της Ευρωπ. Ένωσης. 

γ) Γ ια την αποτροπή της εκ νέου αποστολής από νησιά 
της Ομάδας 13 σε νησιά της Ομάδας Α ή και αντίστροφα, 
απαιτείται η τύπωση επί των υλικών συσκευασίας της έν¬ 
δειξης Α ή Β (κεφαλαία, στο μέσον και άνω της ένδειξης 

«επιδοτείται από την ΕΟΚ...»). 

δ) Για τα τοπικώς παραγόμενα προϊόντα (ορισμένα οπω¬ 
ροκηπευτικά), που απολαμβάνουν του καθεστώτος εφο¬ 
διασμού, η διακίνησή των παρακολουθείται από τις περι¬ 
φερειακές υπηρεσίες του Υπουργείου Γεωργίας μέσω 
των ειδικών ισοζυγίων των συγκεκριμένων νησιών (Νάξος, 
Σύρος, Χίος) και των εκδιδομένων πιστοποιητικών ενίσχυ¬ 
σης. 

3. Οι περιφερειακές Υπηρεσίες του Υπουργείου Γεωρ- 
γίαζ διενεργούν έκτακτους δειγματοληπτικούς ελέγχους 
για τη πιστοποίηση της ταυτότητας και της καλής κατά¬ 
στασης των προϊόντων. Σε περίπτωση διαπίστωσης σοβα¬ 
ρών παρατυπιών από βαρειά αμέλεια ή πρόθεση ο δικαιού¬ 
χος αποκλείεται του δικαιώματος υποβολής αίτησης ενί¬ 
σχυσης για χρονικό διάστημα από 6 μήνες έως 2 χρόνια. Ο 
αποκλεισμός γίνεται με απόφαση του Προϊσταμένου της 
Δ/νσεως Γεωργίας της έδρας αλλοιώς κατοικίας του δι- 
νσεως Γεωργίας της έδρας αλλοιώς κατοικίας του δι¬ 
καιούχου, αφού ληφθούν υπόψη οι παρατηρήσεις του εν¬ 
διαφερομένου, και κοινοποιείται νόμιμα στον ενδιαφερό- 
μενο.Όμοια κηρύσσεται ανίσχυρο το Πιστοποιητικό ενί¬ 
σχυσης για την υπόλοιπη ποσότητα. 

4. Με απόφαση του Προϊσταμένου της Διεύθυνσης Γε- 
ωργίας του τόπου προορισμού και αφού ληφθούν υπόψη 
οι παρατηρήσεις του ενδιαφερομένου επιβάλλεται πρό¬ 
στιμο ίσο με ποσοστό 10% της οικονομικής ενίσχυσης που 
του έχει καταβληθεί εφ’ όσον πρόκειται για έλαφρά αμέ¬ 
λεια ή χωρίς πρόθεση, και ποσοστό 50% σε περίπτωση 
βαρείας αμέλειας ή πρόθεσης και η απόφαση κοινοποιεί¬ 
ται στον ενδιαφερόμενο νόμιμα. Τυχόν άσκηση ενδίκων 


και ή ενδικοφανών μέσων δεν αναστέλλει την εκτέλεση 
της απόφασης. 

Τα πρόστιμα επιβάλλονται υπέρ του Κεντρικού Ταμείου 
Γεωργίας Κτηνοτροφίας και Δασών (Κ.Τ.Γ.Κ και Δ.) και 
εξοφλούνται εντός είκοσι (20) ημερών από την κοινοποί¬ 
ηση της απόφασης. 

Βεβαιούνται ως δημόσια έσοδα εφ’ όσον δεν καταβλη¬ 
θούν και εισπράττονται κατά τις διαλέξεις του Κ.Ε.Δ.Ε. 

5. Η ΔΙΔΑΓΕΠ θα ανακοινώνει στην Επιτροπή τα απα¬ 
ραίτητα στατιστικά στοιχεία σύμφωνα με το άρθρο 5 του 
Κ.2958/93 και θα είναι η συντονιστική εθνική αρχή στον 
τομέα των εφοδιασμών. 

- 6. Με κοινή απόφαση Υπουργών Οικονομικών και Γεωρ- 
γίας μπορεί να καθορίζονται τεχνικές λεπτομέρειες εφαρ¬ 
μογής της παρούσας απόφασης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 22 Δεκεμβρίου 1993 


ΟΙ ΥΠΟΥΡΓΟ 


ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΓΕΩΡΓΙΟΣ ΡΩΜΑΙΟΣ 

ΓΕΩΡΓΙΑΣ 

ΓΙΩΡΓΟΣ ΜΩΡΑΙΤΗΣ 

ΑΙΓΑΙΟΥ 

ΚΩΣΤΑΣ ΣΚΑΝΔΑΛΙΔΗΣ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

Δ. ΓΕΩΡΓΑΚΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΠΩΡΓΟΣ ΚΑΤΣΙΦΑΡΑΣ 

ΥΦΥΠΟΥΡΓΟΣ ΕΜΠΟΡΙΟΥ 

ΑΛΕΞΑΝΔΡΟΣ Μ Π ΑΛΤ ΑΣ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχώγ στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

